***“Važnost ugovorne dokumentacije u inžinjerskom poslovanju. Primjeri iz prakse”.***

**Termin: 22.10.2024**

**Lokacija: IKCG**

**Način realizacije: Kombinovana metoda (uživo 35 mjesta/ZOOM 500 učesnika)**

**Opis događaja: Stručno predavanje iz oblasti poznavanja propisa**

**Program i satnica:**

**11:00 – 11:05** Pozdravna riječ

 Predstavnik Inženjerske komore Crne Gore

**11:05 – 11:10** Upoznavanje i predstavljanje agende

**10:10 – 11:25** Uvod. Vrste i tipovi ugovora. Značaj, karakteristike i principi upravljanja ugovaranjem i osobenosti ugovora u građevinarstvu

**11:05 – 11:35** Značaj ugovora u procesima: projektovanja, gradnje i stručnog nadzora. Sadržaj ugovorne dokumentacije. Ključne odredbe u ugovornoj dokumentaciji. Mogući neuspjesi realizacije projekta zbog loše ugovorne dokumentacije.

**11:35 – 12:45** Postupci sudske primjene ugovora.

 Primjeri iz domaće i međunarodne prakse.

**12:45 – 13:00** Zaključci

**13:00 – 13:35** Diskusija

Rezime teme:

U procesu upravljanja projektima, programima i potrfolijima, jedan od najvažnijih segmenata upravljanja je upravljanje ugovaranjem poslova. Iako poslovi ugovaranja predstavljaju parekselans pravne kategorije, u praksi se oni podrazumijevaju kao neodvojivi korpus znanja i iskustava koje moraju imati inžinjeri, podotovo inžinjeri koji upravljaju projektima i programima, kao i inženjeri koji su vlasnici privrednih društava. Ta znanja i kompentecije su neodvojive od drugih tehničko-inžinjerskih znanja. Ugovaranje poslova kao zasebnu specijalnost u dovoljnoj mjeri moraju poznavati inženjeri, jer su poslovi ugovaranja i poslovi upravljanja ugovaranjem u direktnoj vezi sa drugim inženjerskih nadležnostima.

U pravnoj teoriji ugovori o građenju predstavljaju jedne je od najsloženijih obligacionih odnosa dviju strana u materijalnom prometu. Obavljanje građevinskih radova koji se razlikuju po

obimu, vrijednostima i složenosti tehnoloških procesa je nametnulo potrebu proglašenja ugovora o građenju kao samostalnih ugovora trgovinskog prava. Kod ovog ugovora karakteristične su uloge privrednog i upravnog prava. Prati ih veoma obimna tehnička dokumentacija, koju izrađuju inženjeri različitih struka. Bitni elementi ugovora određeni su zakonom, mada voljom ugovornih strana oni se posebno propisuju i ugovaraju. U realizaciji ugovora u građevinarstvu, učestvuje po pravilu veliki broj učesnika. Neki učesnici su angažovani od strane naručioca a neki od strane izvođača, neki od strane države ili lokalnih zajednica. Mnoštvo je i prava i obaveza koje su ugovorne strane dužne poštovati i ispunjavati i za koje su odgovorni. Najčešći način prestanka ugovora o građenju jeste neispunjenje ugovora. Ugovorna kazna kao jedno od najznačajnijih sredstava obezbeđenja ugovora u građevinarstvu mora se precizno odmjeriti in pažljivo primjenjivati.

Uprkos svojem značaju i ulozi većina inžinjera ne posvećuju neophodan nivo pažnje ugovornojn dokumentaciji.

Svjedok sam da mnogo uspješnih inženjera pojedinaca ili njihovih privrednih društava (pravnih lica) često gubi sudske sporove zboh neadekvatno sačinjene ugovorne dokumentacije.

Mnogi inžinjeri ne razumiju da ugovorna dokumentacija predstavlja ključan elemenat stabilnog i uspješnog inžinjerskog poslovanja.

**Predavač:** Doc.dr Dragan Žarković, dipl.ing.građ

**Prijavljivanje:**

Prijavljivanje za jedno od dva načina praćenja predavanja se vrši isključivo logovanjem na sajt IKCG, putem korisničkih naloga (LOG IN).

Za dodatne informacije obratite se na mail: strucnousavrsavanje@ikcg.co.me.

**Napomena:**

Broj bodova koji se stiče je 2 (poznavanje propisa).